
ประกาศองค์การบริหารส่วนตำบลเสาเภา
เรื่อง  รับสมัครบุคคลทั่วไปเพื่อสรรหาและเลือกสรรเป็นพนักงานจ้าง ประจำปีงบประมาณ ๒๕60
…………………………………………………………



ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการ        รับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบลเสาเภา ประจำปีงบประมาณ ๒๕60 ประเภทพนักงานจ้างทั่วไป จำนวน 1 อัตรา เพื่อให้การดำเนินการเกี่ยวกับการรับสมัครบุคคลทั่วไปเพื่อเลือกสรรเป็นพนักงานจ้างขององค์การบริหารส่วนตำบลเสาเภา เป็นไปด้วยความเรียบร้อยตามแนวทางการบริหารกิจการบ้านเมืองที่ดี

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ หมวด ๔ การสรรหาและเลือกสรร ข้อ ๑๘    และ ข้อ ๑๙ เพื่อให้การดำเนินการสรรหาและเลือกสรรเป็นไปด้วยความยุติธรรม และโปร่งใส จึงประกาศรับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบลเสาเภา ดังนี้ 
๑. ตำแหน่งที่รับสมัคร    
              ประเภทพนักงานจ้างทั่วไป  
            ตำแหน่ง ภารโรง

   

จำนวน   ๑  อัตรา
(รายละเอียดเกี่ยวกับตำแหน่งที่รับสมัคร คุณสมบัติเฉพาะตำแหน่ง หน้าที่ความรับผิดชอบ ลักษณะงานที่ปฏิบัติ ความรู้ความสามารถที่ต้องการ ระยะเวลาการจ้าง และอัตราค่าตอบแทน  ตามผนวก ก)
๒. คุณสมบัติทั่วไป
    ผู้ที่จะได้รับจ้างและแต่งตั้งเป็นพนักงานจ้าง ต้องมีคุณสมบัติและไม่มีลักษณะต้องห้าม ตามข้อ ๔ ของประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง               ลงวันที่ ๒๖ กรกฎาคม ๒๕๔๗ ดังต่อไปนี้  


(๑) มีสัญชาติไทย


(๒) มีอายุไม่ต่ำกว่าสิบแปดปี และไม่เกินหกสิบปีบริบูรณ์ 


(๓) ไม่เป็นบุคคลล้มละลาย
(๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น  สมาชิกสภาท้องถิ่น
(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
/(8) ไม่เป็นผู้เคย.....
- ๒ –


(๘) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


(๙) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่น    ของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น 


(๑๐) ไม่อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อน ตามมาตรฐานงานทั่วไป หรือหลักเกณฑ์และวิธีการเกี่ยวกับบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น


 (๑๑) ไม่เป็นผู้บกพร่องในศีลธรรมอันดีจนเป็นที่รังเกียจของสังคม
 (๑๒) ไม่เป็นพระภิกษุสามเณร ตามหนังสื่อที่ ก.พ.ที่ นร.๐๙๐๔/ว๙ ลงวันที่ ๑๗  พฤศจิกายน  ๒๕๑๐ หนังสือสำนักงาน ก.ท.ด่วนมาก ที่ มท. ๓๐๑๑/ว.๕๖๒๖ ลงวันที่ ๒๓ มกราคม ๒๕๒๑ และออกตามความในข้อ ๕ ของคำสั่งมหาเถรสมาคม ลงวันที่ ๒๒ กันยายน ๒๕๒๑
๓. เอกสารและหลักฐานที่ใช้ในการสมัคร  
    
   ผู้สมัครต้องยื่นใบสมัครด้วยตนเอง ต่อเจ้าหน้าที่รับสมัครพร้อมเอกสารหลักฐาน ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังนี้
  1. ทะเบียนบ้าน (พร้อมสำเนา)




      
     จำนวน   ๑  ฉบับ
  2. บัตรประจำตัวประชาชน (พร้อมสำเนา)



     จำนวน   ๑  ฉบับ

  3. รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว 
      (ถ่ายครั้งเดียวกันไม่เกิน ๖ เดือน นับถึงวันสมัคร) 

      
     จำนวน   ๓  รูป

  4. ใบรับรองแพทย์ แสดงว่าไม่เป็นโรคตามที่กำหนดไว้ในประกาศกำหนดโรค
     ที่เป็นลักษณะต้องห้ามเบื้องต้น ซึ่งออกให้ไม่เกิน ๑ เดือน นับถึงวันรับสมัคร    จำนวน   ๑  ฉบับ   
  5. หนังสือรับรองการสำเร็จการศึกษา ใบสุทธิ ใบประกาศ หรือหลักฐานอื่น ๆ    
(พร้อมสำเนา)    





                จำนวน  ๑  ฉบับ              
    
  6. หลักฐานอื่นๆ เช่น ใบทหารกองเกิน (สด.๙), ใบเปลี่ยนชื่อ–สกุล,
     ทะเบียนสมรส (ถ้ามี) (พร้อมสำเนา)    



     จำนวน  ๑  ฉบับ
๔. วันเวลา และสถานที่รับสมัคร

    ๔.๑ กำหนดการรับสมัคร

          ผู้ประสงค์จะสมัครเข้ารับการสรรหาและเลือกสรร ติดต่อขอรับใบสมัครและยื่นใบสมัคร      ด้วยตนเอง ตั้งแต่วันที่ 17 ตุลาคม ๒๕๕9  ถึงวันที่  26 ตุลาคม ๒๕๕9 เวลา ๐๘.๓๐–๑๖.๓๐ น. ในวันและเวลาราชการ ณ สำนักงานปลัดฯ องค์การบริหารส่วนตำบลเสาเภา อำเภอสิชล จังหวัดนครศรีธรรมราช สอบถามรายละเอียดเพิ่มเติมได้ที่ สำนักงานปลัดฯ องค์การบริหารส่วนตำบลเสาเภา โทรศัพท์ 075-367-326  
๕. ค่าธรรมเนียมในการสมัครสอบคัดเลือก

    ผู้สมัครต้องเสียค่าธรรมเนียมในการสมัคร คนละ ๑๐๐ บาท และให้สมัครเข้ารับการเลือกสรรได้ตำแหน่งเดียว เมื่อผู้สมัครได้สมัครสอบและชำระค่าธรรมเนียมการสมัครสอบแล้ว จะไม่คืนเงินให้ไม่ว่ากรณีใด ๆ  ทั้งสิ้น
๖. การประกาศรายชื่อผู้มีสิทธิสอบ วัน เวลา และสถานที่สอบ

   จะประกาศรายชื่อผู้มีสิทธิสอบคัดเลือกให้ทราบ ภายในวันที่ 27 ตุลาคม ๒๕๕9 ณ ที่ทำการองค์การบริหารส่วนตำบลเสาเภา             
     /7. หลักสูตรและ.....
- ๓ -
7. หลักเกณฑ์และวิธีการเลือกสรร

        คณะกรรมการดำเนินการสรรหาและเลือกสรร จะดำเนินการโดยวิธีการสอบสัมภาษณ์ ซึ่งพิจารณาจากประวัติส่วนตัว ประวัติการทำงาน ความคิดริเริ่ม และคุณลักษณะอื่น ๆ ที่จำเป็นต่อการปฏิบัติงาน พฤติกรรมที่ปรากฏทางอื่นของผู้เข้าสอบ ความเหมาะสมในด้านต่าง ๆ เช่น การใช้ภาษา อุปนิสัย อารมณ์ ทัศนคติ  จริยธรรมและคุณธรรม ปฏิภาณไหวพริบ บุคลิกภาพ
๘. เกณฑ์การตัดสิน
             ผู้ผ่านเกณฑ์  ต้องได้คะแนนรวมไม่ต่ำกว่า  ๖๐  คะแนน

๙. กำหนดการเลือกสรร 
    องค์การบริหารส่วนตำบลเสาเภา จะดำเนินการสอบเพื่อเลือกสรร วันที่ 3๑ ตุลาคม ๒๕๕9 ตั้งแต่เวลา ๐๙.๐๐ – 12.00 น. ณ ที่ทำการองค์การบริหารส่วนตำบลเสาเภา แต่งกายให้สุภาพเรียบร้อย       สวมเสื้อ กางเกง โดยสอดชายเสื้อไว้ในกางเกง สวมรองเท้าหุ้มส้น ประพฤติตนเป็นสุภาพชน และนำบัตรประจำตัวประชาชน และบัตรประจำตัวสอบพนักงานจ้างไปในวันสอบด้วย
หากผู้ใดไม่ปฏิบัติตามระเบียบเกี่ยวกับการสอบ หรือทุจริต หรือพยายามทุจริต อาจไม่ได้รับอนุญาตให้เข้าสอบ 
๑๐. การประกาศรายชื่อผู้ได้รับการเลือกสรร  
      องค์การบริหารส่วนตำบลเสาเภา จะประกาศรายชื่อผู้ที่ผ่านการสรรหาและเลือกสรรได้ตามเกณฑ์ที่กำหนด ในวันที่ 1 พฤศจิกายน ๒๕๕9 โดยจะปิดประกาศไว้ ณ ป้ายประชาสัมพันธ์ขององค์การบริหารส่วนตำบลเสาเภา     
๑๑. การขึ้นบัญชีผู้ผ่านการสรรหาและเลือกสรร
                ๑๑.๑ การขึ้นบัญชีรายชื่อผู้ผ่านการเลือกสรร จะเรียงตามลำดับที่จากผู้ผ่านการเลือกสรรที่ได้คะแนนสูงสุดลงมาตามลำดับ ถ้าคะแนนเท่ากัน ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า


     ๑๑.๒ บัญชีรายชื่อผู้ผ่านการเลือกสรร กำหนดให้บัญชีอายุไม่เกิน ๑ ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก
๑๒. การทำสัญญาและเงื่อนไขการจ้าง
ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบจากผู้บริหาร  
ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตาม  ที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้ และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป
/จึงประกาศให้.....

  จึงประกาศให้ทราบโดยทั่วกัน

ประกาศ  ณ  วันที่   10   เดือน  ตุลาคม  พ.ศ. ๒๕๕9
(นายนิตินัย   เอี่ยมชลวิเลิศ)

นายกองค์การบริหารส่วนตำบลเสาเภา
ผนวก ก.
รายละเอียดเกี่ยวกับตำแหน่งที่รับสมัคร
เพื่อดำเนินการรับสมัครบุคคลทั่วไปเพื่อสรรหาและเลือกสรรเป็นพนักงานจ้าง
ขององค์การบริหารส่วนตำบลเสาเภา ประจำปีงบประมาณ ๒๕60
(แนบท้ายประกาศองค์การบริหารส่วนตำบลเสาเภา ลงวันที่ 10 เดือน ตุลาคม พ.ศ. ๒๕๕9)

ประเภทพนักงานจ้างทั่วไป
            ตำแหน่ง  ภารโรง


จำนวน  ๑  อัตรา
             คุณสมบัติเฉพาะตำแหน่ง
         
     มีความเหมาะสมในการปฏิบัติงานในหน้าที่ มีความรู้ทาง ช่างไม้ ช่างปูน ที่จะซ่อมแซมดูแล วัสดุ ครุภัณฑ์ได้  

  ลักษณะงานที่ปฏิบัติ
        ทำความสะอาดบริเวณอาคารสถานที่และทรัพย์สินของทางราชการมิให้สูญหาย หรืองานอื่นใดที่เกี่ยวข้องและปฏิบัติหน้าที่อื่นตามที่ผู้บังคับบัญชามอบหมาย

ระยะเวลาการจ้าง


พนักงานจ้างทั่วไป  มีกำหนดระยะเวลาการจ้างไม่เกินคราวละ  ๑  ปี
อัตราค่าตอบแทน


ได้รับค่าตอบแทนในอัตราเดือนละ  ๙,๐๐๐  บาท   
